ฟาโรห์โอซอร์คอนที่สาม

อูเซอร์มาอัตเร เซเทปเอนอามุน โอซอร์คอนที่ 3 ซิ-เอเซ เป็นฟาโรห์แห่งอียิปต์โบราณในช่วงศตวรรษที่ 8 ก่อนคริสตกาล พระองค์เป็นพระองค์เดียวกับมกุฎราชกุมารและมหาปุโรหิตแห่งอามุนพระนามว่า โอซอร์คอน บี ซึ่งเป็นพระราชโอรสของฟาโรห์ทาเคลอตที่ 2 กับพระมเหสีคาโรมามาที่ 2 เจ้าชายโอซอร์คอน บี ทรงมีหลักฐานการยืนยันตัวพระองค์มาจากบันทึกจารึกของพระองค์ ซึ่งประกอบด้วยชุดข้อความที่บันทึกกิจกรรมของพระองค์ที่ธีบส์บนประตูบูบาสทิสที่คาร์นักCaminos 1958. ต่อมาพระองค์ทรงขึ้นครองราชย์เป็นฟาโรห์โอซอร์คอนที่ 3 ในอียิปต์บนเป็นเวลา 28 ปี หลังจากทรงเอาชนะกองทัพคู่แข่งของฟาโรห์เปดูบาสต์ที่ 1 หรือฟาโรห์โชเชงค์ที่ 6 ซึ่งดูเหมือนจะเคยต่อต้านอำนาจของพระราชบิดาของพระองค์ ฟาโรห์โอซอร์คอนที่ 3 ทรงปกครองช่วงห้าปีสุดท้ายของการครองราชย์ในการปกครองร่วมกับพระราชโอรสของพระองค์พระนามว่า ทาเคลอตที่ 3 ตามที่ปรากฏในบันทึกระดับแม่น้ำไนล์หมายเลขที่ 13 ที่คาร์นักvon Beckerath 1966:50. พระนามอิสริยยศอย่างเป็นทางการของฟาโรห์โอซอร์คอนที่ 3 นั้นยาวและซับซ้อน คือ อูเซอร์มาอัตเร เซเทปเอนมาอุน, โอซอร์คอน ซิ-เอเซ เมริอามุน, เนทเจอร์-เฮกา-วาเซตvon Beckerath 1999:194, 195.

 อ้างอิง 

 บรรณานุกรม 

หมวดหมู่:ฟาโรห์ยุคราชวงศ์ที่ยี่สิบสาม